ועדת העבודה, הרווחה והבריאות, כנסת 18, פרוטוקול מספר 573, 2011-11-28 11:00

חיים כץ: צהריים טובים, עדין צהריים.

חיים כץ: יום ב' בשבוע, ב' בכסלו, 28 בנובמבר 2011 ואני מתכבד לפתוח את ועדת העבודה, ,הרווחה והבריאות בנושא תקנות האזרחים הותיקים (הטבות לאזרח ותיק המקבל קצבת זקנה לנכה), התשע"א-2011.

חיים כץ: המתכונת תהיה כזאת - אנחנו נקרא את התקנות.

חיים כץ: כל תקנה שאין איתה בעיה, נאשר אותה.

חיים כץ: בעיה שלמישהו יש פה בעיה, יגיד יש לי בעיה, נעזוב אותה, אחר כך נחזור אליה, אם נצטרך.

רחל אדטו: רק הבהרה, היום קצבת זקנה לנכה הוא משולל כל זכויות נוספות, כלום?

קריאה: לא, לא, יש לו הטבות מסוימות.

קריאה: יש לו הטבות של נכים.

חיים כץ: בואי נגיע לזה.

זאב אלקין: יש לי הערה אחת כללית, לא קשור לסעיף, כללי.

חיים כץ: זה לא חוק, זה תקנות.

חיים כץ: התקנות באו בעקבות חוק ---

ליה שמטוב: חוק שעבר וב-2010.

זאב אלקין: כן, אצלך בוועדה פה.

חיים כץ: חברה, כל הדברים הטובים קורים פה.

זאב אלקין: אבל הערה אחת כללית אדוני יושב הראש, שהיא רלבנטית לכל הסעיפים, לכן אני חושב שצריך לתת עליה את הדעת כללית.

זאב אלקין: לפי החוק שעבר, ואגב לפי הצעתך אז, הממשלה הייתה מחויבת להביא את התקנות לאישור הוועדה, עד 31 בדצמבר 2010, שזה לא קרה.

זאב אלקין: אתה רואה מתי אנחנו ---

חיים כץ: כמעט.

חיים כץ: זה לא רחוק.

זאב אלקין: כן, זה כמעט שנה.

רחל אדטו: למה, אתה מתפלא?

זאב אלקין: עכשיו, אני כרגע לא נכנס לסיבה למה זה לא קרה, זו שאלה מרתקת בפני עצמה, אלא אני נכנס לסיבה מה יקרה מהיום שבו נאשר את התקנות.

זאב אלקין: כי כרגע, לפי הנוסח שמונח כאן, הם יתחילו לפעול והאנשים יקבלו הטבה מיום אישור התקנות.

זאב אלקין: אני מעלה פה את השאלה רטרואקטיבית, כי לפי החוק אנשים היו צריכים לקבל את זה מה-1 בינואר.

ליה שמטוב: הם לא אשמים.

חיים כץ: תראה, אתה בן אדם עסוק.

חיים כץ: מאחר שאתה עסוק ואתה מרכז הקואליציה, אז אתה לא יכול להופיע בכל הדיונים בוועדות.

חיים כץ: הדיון הזה נדחה ב-45 דקות בגלל שהיה דיון על גמלאות צה"ל.

חיים כץ: צה"ל, שב"ס, מוסד וכן הלאה וכן הלאה וגם שם יש את הבעיה של הרטרואקטיביות.

חיים כץ: ובגלל הבעיה של הרטרואקטיביות לא אמרתי להם תחליטו, הם לא מקבלים עדכונים וזה לא מבוצע, וכל חודש שעובר הרטרואקטיביות גדלה, והתשלומים שהם יקבלו יהיו נמוכים יותר.

חיים כץ: אז פה, גם כן, תחשוב טוב אם לא שווה להתחיל להחיל אותם מיידית ולריב על הרטרואקטיביות, או להתעקש אם על הרטרואקטיביות ותבוא לפה עוד שנה, תבוא לפה עוד שנה ולא קיבלת כלום ולא עשו כלום.

חיים כץ: שמע, אני אומר לך כארגון עובדים עכשיו.

זאב אלקין: לא, יכול להיות שהממשלה תסכים להחיל רטרואקטיבית על המקום.

חיים כץ: אין בעיה.

ליה שמטוב: אבל זה היה צריך להתחיל ב-1 בינואר 2011.

חיים כץ: בואי, תשמעי, אנחנו רוצים לחיות חכמים, לא למות צודקים.

חיים כץ: אנחנו ננסה לקבוע, נראה איך הם מגיבים.

חיים כץ: יכול להיות שסעיף אחד הם יגידו בסדר, סעיף שני הם יגידו אנחנו מושכים.

חיים כץ: פה זה לא הצעת חוק שאני מצביע וזה בא למליאה.

זאב אלקין: ברור, ברור.

חיים כץ: פה, אם הוא לא מסכים הוא אומר אני מושך את התקנה.

חיים כץ: אני מושך את התקנה, נגמר הסרט, ואז את תבואי.

חיים כץ: תראי, את בקואליציה, נכון, מפלגת השלטון.

חיים כץ: אם אנחנו נבוא, אם המפלגות, אם את ואלקין אתם שניכם בעלי השפעה גדולה, ותפעילו השפעתכם ---

ליה שמטוב: בעזרתך.

חיים כץ: אני כלום פה.

ליה שמטוב: אתה בן אדם קטן, אבל בעזרתך אנחנו נעשה את זה.

אילן גילאון: אני אעזור להם, אני אעזור לאלקין.

אילן גילאון: אני אעזור לו, הוא סומך עלי.

חיים כץ: אתה יודע, אתה מוצג שצריך לשמר אותו למה הדור הולך ונעלם, בחייך.

אילן גילאון: חיים, אני בא ממפלגה שאני מכיר את כל המצביעים שלי אישית.

חיים כץ: פה היתרון הגדול.

זאב אלקין: אתה יודע מה הפלא, שגם הוא, זאת הנקודה המהותית.

חיים כץ: בן אדם נהדר.

חיים כץ: עזוב אותך.

חיים כץ: אני לא יודע מאיפה הוא בא, אבל הוא נהדר.

חיים כץ: לפרוטוקול אני אומר את זה.

חיים כץ: אז אנחנו נעבור על התקנות, בואו נראה אחר כך כל תקנה נראה איפה אנחנו הולכים.

חיים כץ: תתחיל להקריא

אייל לב-ארי: תקנות האזרחים הוותיקים (הטבות לאזרח ותיק שמקבל קצבת זקנה לנכה), התשע"ב-2011.

אייל לב-ארי: בתקוף סמכותי לפי סעיפים 13(א)(א1) ו-17 לחוק האזרחים הוותיקים, התש"ן-1989 (להלן – החוק) באישור שר האוצר, שר הבריאות, שר הרווחה והשירותים החברתיים ושר הפנים ושר התקשורת, ובאישור ועדת העבודה, הרווחה והבריאות של הכנסת, אני מתקין תקנות אלה:

אייל לב-ארי: הטבות לאזרח ותיק שמקבל קצבת זקנה לנכה אזרח ותיק שמקבל קצבת זקנה לנכה לפי סעיף 251 לחוק הביטוח הלאומי [נוסח משולב], התשנ"ה-1995 (להלן – אזרח ותיק שמקבל קצבת זקנה לנכה) יהיה זכאי להטבות הניתנות לאזרח ותיק שמשתלמת לו גמלה לפי חוק הבטחת הכנסה התשמ"א-1980 (להלן – חוק הבטחת הכנסה) המפורטות להלן: הנחה בתשלומי ארנונה כאמור בסעיף 9 לחוק העיקרי;

חיים כץ: תעצור.

חיים כץ: משרד האוצר, מי נציג האוצר?

חיים כץ: בוא, דב, אתה כבר נעשית תותח, הייתי באיזה שני דיונים יותר בכירים, אז כבר לא נעים לך לשבת פה קרוב?

חיים כץ: אתה מרגיש שאתה עולה מדרגה?

דב בארי: לא, ממש לא.

חיים כץ: אז למה אתה לא יושב פה?

דב בארי: לא, כי יש פה גם נציגים אחרים שהם גם אמונים על הנושא, אז זה בסדר.

חיים כץ: טוב, אבל אני ראיתי שאתה היית איתי בדיון שהוא היה דרמטי וקראו לך.

חיים כץ: זאת אומרת אתה בעל הדעה פה.

דב בארי: לא, ממש לא.

חיים כץ: אז מי בעל הדעה פה?

חיים כץ: מי הסמכות הכי בכירה פה?

דב בארי: לא, בסופו של דבר התקנות הן של שר הגמלאים, אני חושב שאפשר לפנות אליהם בהתחלה.

חיים כץ: לא, לא.

חיים כץ: הנחה בתשלום ארנונה – אני פונה אליך.

חיים כץ: תראה, פה בפתיח הועלה הנושא של הרטרואקטיביות.

חיים כץ: הנחה בתשלומי ארנונה כאמור בסעיף 9 לחוק העיקרי.

חיים כץ: ממתי אתה רוצה תחולה?

דב בארי: אני מציע את התחולה מיום העברת התקנות ואישור התקנות.

חיים כץ: מהיום אתה אומר.

ליה שמטוב: מה, אתה חשבת ש---

חיים כץ: שנייה, תני לי.

חיים כץ: תני לי דקה.

זאב אלקין: בניגוד להתחייבות שנתן אגף תקציבים בזמן העברת החוק.

דב בארי: ההתחייבות של אגף התקציבים הייתה לביצוע ההליך.

דב בארי: אנחנו, חשוב לי לציין, שר האוצר לא מנע את אישור התקנות ולא עיכב אותן לרגע אחד.

דב בארי: כאשר הן הגיעו למשרד האוצר, שר האוצר אישר אותן במהרה.

דב בארי: פה אני חושב שהטענות כלפי שר האוצר במקרה הזה הן לא נכונות.

חיים כץ: איך עושים, בוא, תשמע, תני לי דקה.

חיים כץ: אני רוצה לרבע את המעגל.

חיים כץ: תראה, הנחה בתשלום בתרופות הכלולות בסל שירותי הבריאות, אין רטרו.

חיים כץ: זה אין רטרו.

ליה שמטוב: לא, לא, זה אין רטרו ואין ויכוח על זה.

חיים כץ: זה יכול להיות בשוטף.

חיים כץ: מענק חימום אין רטרו.

ליה שמטוב: לא, אבל הם קיבלו עכשיו לפני חודש.

ליה שמטוב: לפני חודש קיבלו.

חיים כץ: קיבלו.

חיים כץ: אז אין רטרו.

ליה שמטוב: אבל הקבוצה הזאת לא תקבל.

זאב אלקין: לא, אם אתה לא מחיל את זה רטרו, הם לא יקבלו.

זאב אלקין: יש תאריך מסוים שמקבלים.

ליה שמטוב: הם לא יקבלו.

חיים כץ: מתי הם קיבלו?

ליה שמטוב: הם קיבלו חודש שעבר.

חיים כץ: אז מלפני חודש, מלפני חודשיים, למה בקיץ לא צריך.

חיים כץ: נגיד זה, דב, אתה מקשיב לי?

דב בארי: לכל מילה.

חיים כץ: סעיף 4 שלא הקריאו, אנחנו עכשיו בנובמבר, אם יתנו את זה מה-1 בספטמבר זה בסדר, נכון?

ליה שמטוב: איזה 1 בספטמבר?

ליה שמטוב: זה שנה הבאה כבר.

ליה שמטוב: עכשיו מי שמקבל השלמת הכנסה קיבל את המענק חימום לפני חודש.

חיים כץ: ומה אני אומר?

ליה שמטוב: אבל עכשיו נובמבר, אתה אומר ספטמבר.

חיים כץ: רטרואקטיבית.

ליה שמטוב: אה, רטרואקטיבית, בסדר.

חיים כץ: נו, מה אני אעשה?

חיים כץ: אני מדבר אידיש.

ליה שמטוב: בסדר, אז תתרגם לעברית.

חיים כץ: אז עכשיו אני מדבר, אם הוא יקבל מה-1 בספטמבר, אז לא ייקחו לו, יתנו לו.

חיים כץ: דב, הם קיבלו בפועל מה-1 באוקטובר, מה-1 בספטמבר הרי לא השתמשו בחימום.

חיים כץ: היה, זה.

דב בארי: מענק החימום משולם פעם בשנה.

ליה שמטוב: מתי?

דב בארי: אני לא בטוח, יש פה נציג ביטוח לאומי.

אייל לב-ארי: באמצע אוקטובר.

חיים כץ: אז סעיף 4 יהיה מה-1 באוקטובר?

דב בארי: על מנת להיות זכאי למענק החימום יש צורך להיות זכאי לגמלת הבטחת הכנסה בחודשים אוקטובר-נובמבר-דצמבר, אדוני.

דב בארי: ולפיכך ---

חיים כץ: מי שהיה זכאי באוקטובר, כל שכן נובמבר-דצמבר יקבל את זה השנה?

דב בארי: כן, אדוני.

חיים כץ: זאת אומרת, הזכאות היא מה-1, אלקין, זה מה-1 באוקטובר בסדר.

זאב אלקין: אם אתה מאשר שהתוצאה של זה תהיה שהם יקבלו מענק חימום, אז כן.

חיים כץ: כן.

דב בארי: אם תחולת התקנות האלה תהיינה לא ב-1 בחודש שלאחר יום פרסומו ואם הן יתפרסמו בדצמבר המשמעות שזה יהיה 1 מינואר, אלא החל בדצמבר ואז זה יחול גם על כל האוכלוסייה שאנחנו מדברים בה, אז הם יהיו זכאים.

חיים כץ: התקנות יהיו מיד.

זאב אלקין: 30 בספטמבר כאילו.

חיים כץ: ב-1 באוקטובר, כן.

חיים כץ: זה תאריך תחולה ה-1 באוקטובר.

חיים כץ: הנחה בתשלום בעד תרופות מיום פרסום התקנות.

חיים כץ: שנייה, מיום ---

רויטל טופר חבר-טוב: שרד הבריאות.

רויטל טופר חבר-טוב: היערכות של חודש כאילו, זה כמו בסעיף 5, זאת אומרת מהרגע שיפורסם יש להם חודש ---

חיים כץ: כן.

אייל לב-ארי: אז מה-1 בחודש שלאחר הפרסום.

רויטל טופר חבר-טוב: בהתאם לסעיף 5.

חיים כץ: לא יודע מה אומר סעיף 5.

חיים כץ: תיכף אני מסתכל תאריכים.

חיים כץ: הנחה בתשלום חברים לקופות חולים, גם כן, אתה לא יכול ללכת אחורה.

ליה שמטוב: לא, אי אפשר.

חיים כץ: זה גם כן מה-1 בנובמבר?

קריאה: סליחה, 1 בנובמבר זה כבר רטרו מבחינתו, כי אנשים כבר מימשו זכאות.

חיים כץ: 1 בדצמבר?

קריאה: אם יהיו מעכשיו.

קריאה: אנחנו צריכים אבל היערכות של שבוע.

חיים כץ: אתה מבין?

חיים כץ: אתה מדבר איתי רטרו והכל, וואלה, נו.

קריאה: אנחנו חייבים דיווח של המוסד לביטוח לאומי.

קריאה: מתי הביטוח הלאומי יעביר את הנתונים?

זאב אלקין: נו, אם היום מאשרים?

חיים כץ: זה לא משנה כבר, אתה פה, הגעת לשם.

חיים כץ: אין, זהו.

חיים כץ: תלך הלאה.

חיים כץ: שנייה, אני אחזור לכולם, אנחנו לא מקריאים.

חיים כץ: אנחנו עושים בריפ כזה של מצאי.

חיים כץ: פה אין לך בכלל בעיה.

ליה שמטוב: על מה?

חיים כץ: תחילה בתחולה לא.

חיים כץ: מה אומר סעיף 5?

חיים כץ: הנחה בתשלום הקבוע ... מה זה?

חיים כץ: בזק.

חיים כץ: אתה משית את זה גם על חברות פרטיות?

זאב אלקין: מה שחל על השלמת הכנסה, אותו דבר.

חיים כץ: חברות פרטיות?

אייל לב-ארי: זה חל עליהן מכוח תקנות התקשורת.

חיים כץ: אתה יכול להשית את זה על חברות פרטיות?

אייל לב-ארי: עובדה שיש תחנות תקשורת שכבר משיתים עליהן.

אייל לב-ארי: חברות תקשורת שכבר משיתות עליהם הנחה, למקבלי הבטחת הכנסה.

חיים כץ: לחברות פרטיות?

אייל לב-ארי: אל בזק.

ליאת זק: זה תעריפים שנקבעו, זה הסדר שנקבע בשנת 2007.

ליאת זק: אני ליאת זק, מנהלת אגף רגולציה בבזק.

חיים כץ: אני לא זוכרת שקיבלת רשות דיבור.

חיים כץ: תחכי בסבלנות.

חיים כץ: אתה עושה על חברות פרטיות?

אייל לב-ארי: אני אומר עוד פעם, אנחנו משווים מצב.

אייל לב-ארי: כלומר, אם מקבלי הבטחת הכנסה מקבלים את אותה הטבה, אז גם מקבלי קצבת זקנה לנכים.

אייל לב-ארי: שוב, זה מכוח התקנות.

חיים כץ: אני בטח לא יגרע מזכויותיהם של נכים ואני מקווה שאתם יודעים מה אתם עושים.

רועי ברית: אפשר?

חיים כץ: כן, תתקרב לשולחן.

חיים כץ: תגיד מי אתה, מה אתה, איך קוראים לך, יש פרוטוקול.

רועי ברית: רועי ברית מהלשכה המשפטית של משרד התקשרות.

רועי ברית: שר התקשורת נתן את אישורו לתקנה הזאת, אבל אני חייב להודות שאנחנו לא נתנו את הדעת לסוגית הרטרואקטיביות, אנחנו בודקים את זה עכשיו.

חיים כץ: עזוב רגע רטרואקטיביות.

חיים כץ: בשוטף.

חיים כץ: בשוטף אתה הולך גם בחברות פרטיות?

חיים כץ: אתה יכול להשית על חברות פרטיות?

אברהם מיכאלי: בזק היום גם חברה פרטית.

רועי ברית: היא חברה פרטית.

חיים כץ: ואתה יכול להשית את זה על בזק?

רועי ברית: אנחנו רוצים לבדוק את זה לפני שאנחנו מטילים את ה---

חיים כץ: אבל אני לא רוצה לחכות לכם.

חיים כץ: מאחר שאין רטרואקטיביות ויש פה הנחות לתרופות ותיכף נגיע לארנונה וכן הלאה וכן הלאה.

זאב אלקין: שר התקשורת אישר את התקנה הזאת?

רועי ברית: הוא אישר את התקנה.

אברהם מיכאלי: אישר, אבל פספסו עוד משהו.

חיים כץ: אבל פרטית?

זאב אלקין: בוודאי, זה זה, אין משהו אחר.

חיים כץ: טוב.

זאב אלקין: אנחנו חיכנו לשר התקשורת חצי שנה.

חיים כץ: שר התקשורת אישר את זה?

זאב אלקין: כן.

קריאה: הוא חתם.

חיים כץ: מצוין.

חיים כץ: יש לנו, איך שאני רואה, יש לנו רק בעיה עם הארנונה.

ליה שמטוב: אדוני יושב הראש, רוב האנשים האלה הם משהו, 20,000 איש, מקבלים 80% הנחה בארנונה, אז זה 20%.

ליה שמטוב: אם יקבלו עוד אז זה עוד 20%, זה לא כסף.

חיים כץ: שמע, בוא, אתם בארונה, תראה, הלכנו לקראתם לאורך כל הדרך.

חיים כץ: כל הסעיפים לא הלכנו לא רטרו ולא זה.

חיים כץ: בואו בארנונה נעשה את זה מה-1 בינואר 2011.

חיים כץ: יאללה, תקבל החלטה, אתה מנהיג.

ליה שמטוב: אחרי משלמים מלא, אז זה לא משנה.

חיים כץ: אוקי, מה-1, הנה, אתה רואה אלקין, קיבלת הכל, אתה יכול ללכת למזכירות.

דב בארי: כבוד יושב הראש, יש לי פה שתי אמירות.

דב בארי: הראשונה היא האם אפשר, קודם כל אני צריך לבדוק איך זה אפשרי ---

חיים כץ: דרישה, אנשים יבואו בדרישה.

דב בארי: אני לא מתקצב את הרשות המקומית, אין לי קשר ישיר, אני לא יודע איך עובד נוהל התשלומים של הרשויות המקומיות.

חיים כץ: ואם אנחנו נקבע מעכשיו, אז איך תדע?

דב בארי: לא, מעכשיו להכין?

חיים כץ: קבעתי מעכשיו, איך תדע?

דב בארי: להחיל את זה רטרו זה סיפור אחר, שוב.

דב בארי: זה עניין של החזרים וקיזוזים במועדי התשלום.

דב בארי: אני שוב, לא מכיר את הנושא.

דב בארי: אנחנו נתנו את הסכמתנו למעתה ואילך לבדוק את העניין של הרטרו.

דב בארי: אני לא יודע איך ביצועית השלטון המקומי יכול לבצע או יבצע כזה דבר עם קיזוזים מול הזכאים.

ליה שמטוב: השלטון המקומי הוא יכול לבצע את זה עד סוף דצמבר.

ליה שמטוב: מי שמבקש הנחה רטרואקטיבית ברשויות המקומיות הוא יכול להגיע עד סוף דצמבר.

חיים כץ: כן, מי אדוני לפרוטוקול.

דורון יהודה: דורון יהודה, מנכ"ל ארגון נכי הפוליו.

דורון יהודה: יש היום הנחות שניתנות לנכים וגם לנכים שמגיעים לגיל זקנה ולא רק למאה מטר, גם אם יש להם דירה יותר גדולה הם מקבלים את ההנחה של 80%.

דורון יהודה: מה שאני בא ורוצה להדגיש פה, שהמטרה פה היא לא לבוא לפגוע במה שקיים.

חיים כץ: המטרה פה לא לבוא לפגוע במה שקיים.

חיים כץ: שמע, בוא, אנחנו רוצים ינואר.

חיים כץ: בואו, הלכנו פה, אתה יודע, הלכנו לקראתכם בצורה דרמטית, בואו נגמור את זה, רק את הארנונה על ינואר.

חיים כץ: הוא חושב עכשיו לדבר.

שי סומך: יש לי קודם כל שאלה, מתי התקנות היו צריכות להיות מותקנות?

חיים כץ: לפני שנה.

אייל לב-ארי: אחד בינואר תחילת שנה זו.

חיים כץ: אנחנו לא רוצים לקבל לפני מה שהתקנות היו צריכות להיות מותקנות.

שי סומך: אוקי, כי זה חשוב.

שי סומך: אני אגיד רק שמבחינה פורמאלית התקנה הרטרואקטיבית של תקנות צריכה אישור של המשנה ליועץ המשפטי לממשלה חקיקה, אלה הנהלים שבתוך הממשלה לפי חוק היועץ המשפטי לממשלה.

שי סומך: אני על פניו ---

חיים כץ: פה אנחנו אין לנו שום רטרואקטיביות.

שי סומך: אם מדובר בתאריך שממילא התקנות היו צריכות להיות מותקנות אני מקווה שלא תהיה בעיה, אבל פורמאלית אני צריך לבדוק.

חיים כץ: אנחנו סומכים עליך שלא תהיה בעיה ודב מה אומר?

דב בארי: אני אומר ש---

חיים כץ: תהיה רק פעם, פעם תהיה רך.

דב בארי: לא, אני אומר ---

חיים כץ: לא, תהיה רך.

דב בארי: השאלה היא ---

חיים כץ: אתה יש לך יסודות, אני לא יודע איך קיבלו אותך לאוצר.

חיים כץ: יש לך לפחות את החיוך.

חיים כץ: אחד בינואר.

דב בארי: לא, אני מעדיף אולי לבדוק את האפשרות לעשות את זה חצי שנתי, לבדוק את העניין של הקיזוז שם בארנונה.

חיים כץ: חצי שנתי?

דב בארי: חצי שנתי, אז מיוני לעשות את זה.

חיים כץ: יאללה, מיוני.

חיים כץ: אתה תעשה את מה שצריך.

שי סומך: עוד שאלה לגבי התחילה.

שי סומך: הבריאות נכנס לתוקף ב-1 בינואר 2012?

חיים כץ: כן.

חיים כץ: רק הארנונה ב-1 ביוני.

שי סומך: אני יכול להוסיף אדוני שיש צו לפי חוק חופש המידע, סליחה, לפי חוק הגנת הפרטיות ששר המשפטים צריך להתקין אותו כדי לאפשר את העברת המידע האוטומטי לקופות החולים.

שי סומך: התקנות נמצאות בשלבי סיום.

חיים כץ: כמה זמן ייקח לכם?

שי סומך: תראה ---

חיים כץ: בקדנציה הזאת של הכנסת?

שי סומך: אני מ-, אני לא---

חיים כץ: כמה זמן ייקח לכם?

שי סומך: אני אשיב לאדוני.

שי סומך: קודם כל אנחנו נזדקק לעזרת

שי סומך: כם בוועדת חוקה כדי לזרז שם.

שי סומך: נדמה לי, בלי נדר, שבתוך שבועיים התקנות יאושרו בוועדת החוקה ---

חיים כץ: סליחה, סליחה, מה קרה?

שי סומך: יש אנשים שאני לא יכול להתחייב לפעולות של אנשים אחרים.

שי סומך: אני מעריך שזה ייקח שבועיים, ואנחנו נזדקק לעזרתכם.

חיים כץ: אוקי, אנחנו נקריא את התקנות.

רויטל טופר חבר-טוב: אני רוצה שנייה.

חיים כץ: כן, בבקשה גברתי, מי גברתי?

רויטל טופר חבר-טוב: רויטל טופר ממשרד הבריאות.

רויטל טופר חבר-טוב: אני רק רוצה להבין, היום כבר הקופות מקבלות רשימות מהביטוח הלאומי, אז מה זה קשור לתקנות שאמורות להיות מותקנות?

שי סומך: זה לא קשור לוועדה כאן, אבל אני אסביר.

שי סומך: הייתה העברת מידע שנעשתה לפי צווים שהייתה מנוגדת לחוק הזה ...

שי סומך: וזה נעשה במשך שנים.

חיים כץ: אלקין, אתה יכול ללכת, לך בשקט.

שי סומך: כשהתחיל נושא ניצולי השואה שהיו זכאים להנחות מקופות החולים, שמו לב שיש שם בעיה, בגלל הבעיה של ה...

שי סומך: ומאז יש סדר ומעכשיו כל העברת מידע צריכה להיעשות לפי צו.

רויטל טופר חבר-טוב: גם אם כיום הם מעבירים כבר את הרשימה של מקבלי הבטחת ההכנסה?

שי סומך: מעכשיו ---

קריאה: עכשיו זה מקבלי קצבת זקנה לנכה.

רויטל טופר חבר-טוב: אז חייבים ל---

חיים כץ: אני, מה שאני מבקש שפה מסביב לשולחן בחדר לא ידברו.

חיים כץ: יש פה דובר אחד ואם הוא מדבר, גם אם היא מדברת איתך אני רוצה לשמוע על מה מדובר.

חיים כץ: אני מבקש מכל הנוכחים להיות פה בשקט.

רויטל טופר חבר-טוב: אז רק חייבים להתאים את התחולה של התקנות בהתאם למתי שהתקנות הללו יעברו, כי אחרת הקופות לא יקבלו את המידע ולא יוכלו באמת לתת---

חיים כץ: הקופות יש להם את המידע ויקבלו את המידע ויאפשרו גם לאנשים לבוא לקופות להציג תעודות.

ליה שמטוב: מביטוח לאומי אתם לא מקבלים?

רויטל טופר חבר-טוב: לא, אבל זה בדיוק מה שהוא אומר שאת זה הם לא יוכלו לקבל עד שהתקנות הללו לא יעברו.

חיים כץ: אנחנו נעזור לכם בוועדת חוקה, רק תתעוררו, תתעוררו, אתם ישנים, תתעוררו לראות אם אתם ערים, ואם כן – תעבירו לוועדת חוקה, תעבדו בערב גם, אחרי שעות העבודה.

שי סומך: אני אעביר את המסר לאנשים שמטפלים באגף.

חיים כץ: תעבירו הילוך.

חיים כץ: נציגת בזק, מי שהייתה נציגת בזק רצתה להגיד משהו.

ליאת זק: כן, אדוני לא סתם העלה את שאלת החברה הפרטית.

ליאת זק: זה באמת תמוה שבין כל הדברים פה של ארנונה ויש פה גם חברות ממשלתיות שנעדרות מפה, כמו חברת החשמל, דווקא הולכים ורוצים שבזק תממן את ההטבה הזאת.

ליאת זק: ההטבה היא כמובן מטרה ראויה.

ליאת זק: השאלה היא שאלת המימון ואיך מתנהלים.

ליאת זק: הולכים וקובעים שחברה פרטית תממן את זה בלי לערוך לה שימוע, בלי לשמוע אותה, בלי בכלל להודיע לה, בלי ---

חיים כץ: יהיה לכם סיבות טובות שתלכו לערכאות.

ליאת זק: נכון, אבל אני רוצה רגע ---

חיים כץ: שנייה, תראי, אנחנו לא רוצים לעשות שימוש ושתיפלו בערכאות.

חיים כץ: יכול להיות שאנחנו רוצים אולי שתצליחו.

חיים כץ: אנחנו נותנים לכם את הסיבות, תגידו לא היה שימוע, לא דיברו איתנו, מה פתאום חברה פרטית, אנחנו לא מספיק הגענו לשלושה מיליארד שקל לדיבידנד, אנחנו צריכים לחלק דיבידנד גבוה לבעלי המניות.

חיים כץ: מה פתאום ניתן את זה לנזקקים?

ליאת זק: נכון שיש לנו סיבות משפטיות טובות, אבל אני רוצה דווקא לשים את הסיבות המשפטיות בצד.

ליאת זק: למרות באמת שדרך המלך הייתה אולי שהמדינה תממן הטבה כזאת, אין לנו התנגדות, זו מטרה באמת ראויה כמו שאמרתי, אין לנו התנגדות לתת הטבה כזאת, אבל צריך להחיל את זה על כלל מפעילי התקשורת, בוודאי על כלל מפעילי הטלפוניה.

ליאת זק: היום הציבור שאמור להנות מההטבה הזאת הוא לא רק בבזק, יש היום תחרות, יש היום עוד חברות טלפוניה.

ליאת זק: אין שום סיבה ---

חיים כץ: צודקת במאה אחוז, אבל אנחנו לא יכולים לקבוע פה בתקנות.

חיים כץ: הנוהל בתקנות שהממשלה שמה את התקנות.

חיים כץ: אם אני אגיד משהו שלא מתאים לה, בניגוד לחוק, היא תמשוך את התקנות ואז אין לי כלום.

חיים כץ: אבל אמרנו, דרך בזק עשינו סדק בקיר ואחר כך נוכל לבוא להגיד, וואלה, בבזק חברה פרטית עשינו, ובזק קיבלה את זה באהבה, אפילו אמרו וואלה אנחנו שמחים, למה לא פרטנר, סלקום, פלאפון.

חיים כץ: יפה אמרת.

ליאת זק: סליחה, רק אם אפשר להוסיף.

חיים כץ: אה, עוד חברה?

חיים כץ: מירס.

ליאת זק: אחד ....

ליאת זק: שצריך באמת לעשות פה עבודה, להחדיר את זה באמת את התקנות, לעשות פה עבודה וכן לשנות את זה בצורה שזה יחול על כלל ה----

חיים כץ: כן, אבל זה כבר לא יהיה בדור שלי, ואם זה לא יהיה בדור שלי – אולי זה לא ייעשה.

חיים כץ: כן, אדוני.

שי סומך: יש נימוק נוסף.

שי סומך: השר לאזרחים ותיקים לא מוסמך לקבוע שההנחה תינתן בחברות תקשורת אחרות, כי ---

חיים כץ: בשביל מה אתה מדבר עכשיו?

שי סומך: אין סמכות.

חיים כץ: בסדר, אוקי, מאה אחוז, אתה צודק.

חיים כץ: ואנחנו עוברים להקראת התקנות.

ליה שמטוב: חברת החשמל.

חיים כץ: חברת החשמל – טופל, מה?

ליה שמטוב: זה גם רטרואקטיבית.

חיים כץ: כן.

חיים כץ: טופל כבר, נו.

חיים כץ: אוקי.

חיים כץ: כן, אדוני.

הלל דשן: הלל דשן, שירותי בריאות כללית, קופת חולים.

הלל דשן: בהקשר של סעיף 2 הנחה בתשלומי החברים, צריך להבין שהמשמעות פה היא הטבה נוספת וכמו שנאמר מטרת ההצעה ראויה ככל שתהיה, אין חולק על זה, לכולנו יש או שהיה הורים מבוגרים והצורך ברור.

הלל דשן: המשמעות היא תוספת עלות לקופות שעד היום לא ניתנה על כך הדעת.

חיים כץ: אנחנו יודעים.

ליה שמטוב: תתחשבנו מול האוצר.

חיים כץ: אתם יש לכם התחשבנות גדולה מול האוצר, יש את החלוקה של הקפיטציה, יש את הכל, אנחנו יודעים, תהיה רגוע.

הלל דשן: רגוע מאיזו בחינה?

ליה שמטוב: יש עוד משהו.

חיים כץ: אנחנו לא נעביר את התקנות היום, אני סוגר את הדיון.

ליה שמטוב: עוד משהו, משפט אחד.

חיים כץ: דברי.

ליה שמטוב: תודה.

חיים כץ: הרי שלא תעשי לי שביתת רעב פתאום.

ליה שמטוב: זה בדרך.

ליה שמטוב: מעל גיל 70 מי שמקבל השלמת הכנסה הם מקבלים תוספת בתשלומי שכר דירה.

חיים כץ: זה לא נוגע לעניין.

חיים כץ: זה לא שייך לעניין.

חיים כץ: תשמעי, זה התקנות, כל מה ש---

סורל הרלב: בדקנו עם משרד השיכון את הנקודה הזאת, אז קבוצת הזכאים הזאת אמורה להיות נכללת בזכאים שלהם, ככה שלא אמורה להיות בעיה.

סורל הרלב: הם בתוך קבוצת הזכאים שלהם, זאת התשובה שקיבלנו מהם.

ליה שמטוב: רגע, הם יקבלו את זה?

סורל הרלב: לא.

סורל הרלב: כבר היום הם נחשבים בקבוצת מסלול הזכאים.

חיים כץ: טוב, בוא תקריא.

אייל לב-ארי: הנחה בתשלומי ארנונה כאמור בסעיף 9 לחוק העיקרי;

חיים כץ: הנחה בתשלומי ארונה מה-1 ביוני 2011.

חיים כץ: כן.

חיים כץ: בואו, אנחנו עוברים להקראה.

דורון יהודה: אני מדבר, אחרי ההקראה אני רוצה להוסיף פה את העניין שלא ייפגעו זכויות ---

חיים כץ: לא ייפגעו, אמרת את זה לפרוטוקול.

אייל לב-ארי: אוקי, הנחה בתשלומי ארנונה כאמור בסעיף 9 לחוק.

אייל לב-ארי: התחילה תהיה ב-1 ביוני 2011.

אייל לב-ארי: הנחה בתשלומי חברים בקופות חולים, אם ניתנה לפי סעיף 8(א1)(2)(ג) לחוק ביטוח בריאות ממלכתי, התשנ"ד-1994, זה תחילה רגילה.

חיים כץ: חודש לאחר פרסום התקנות.

אייל לב-ארי: התחילה בהתאם לתקנה 5.

אייל לב-ארי: הנחה בתשלום בעד תרופות הכלולות בסל שירותי הבריאות כאמור בסעיף 8(ז)(3) לחוק ביטוח בריאות ממלכתי.

אייל לב-ארי: תחילה כנ"ל.

אייל לב-ארי: מענק חימום כאמור בסעיף 14ב לחוק הבטחת הכנסה; התחילה ב-1 באוקטובר 2011.

אייל לב-ארי: הנחה בתשלום הקבוע כאמור בתקנה 4(ב) לתקנות התקשורת (בזק ושידורים) (תשלומים בעד שירותי בזק) התשס"ז-2007 וגם כאן התחילה היא תחילה רגילה בהתאם לתקנה 5.

אייל לב-ארי: תנאים למתן הטבה התנאים החלים על אזרח ותיק שמשתלמת לו גמלה לפי חווק הבטחת הכנסה לקבל הטבה מן ההטבות המפורטות בתקנה 1 או התנאים החלים עליו לקבלת הטבה כאמור שנותן גוף ציבור לפי הסכם או נוהג, יחולו בהתאמה על אזרח ותיק שמקבל קצבת זקנה לנכה.

אייל לב-ארי: מניעת כפל הטבות אזרח ותיק שמקבל קצבת זקנה לנכה הזכאי להטבה לפי תקנות אלה, ובאותו עניין שבתחומי ההטבה זכאי גם להטבה לפי כל דין או להטבה שנותן גוף ציבור לפי הסכם או נוהג, זכאי להטבה אחת בלבד בשיעור הגובה מביניהן.

חיים כץ: קיבלת תשובה?

דורון יהודה: קיבלתי.

חיים כץ: מאה אחוז.

אייל לב-ארי: הפקת אישור על קבלת קצבת זקנה.

אייל לב-ארי: המוסד לביטוח לאומי יפיק, לבקשת אזרח ותיק שמקבל קצבת זקנה לנכה, אישור על קבלת הקצבה האמורה.

אייל לב-ארי: תחילה ותחולה תחילתן של תקנות אלה ב-1 בחודש שלאחר פרסומן, והן יחולו על הטבות כאמור בתקנה 1 הניתנות בעד יום התחילה ואילך.

אייל לב-ארי: אנחנו פשוט נעשה התאמות נוסח.

חיים כץ: תודה רבה ואנחנו נצביע על התקנות.

חיים כץ: מי בעד ירים את ידו?

חיים כץ: תודה רבה.

חיים כץ: ואת מצביעה במקום אורלי לוי.

חיים כץ: בעד – פה אחד התקנות אושרו.

חיים כץ: כל חברי הכנסת שנמצאים פה תמכו בתקנות, לכן הן מאושרות.

חיים כץ: ועכשיו נעשה הכל שיפורסמו ומהאחד בינואר הכל ייכנס לתוקף.

חיים כץ: תודה רבה, הישיבה נעולה.